Source: https://www.riigiteataja.ee/akt/431012020003
Timestamp: 2020-08-07 19:17:18+00:00
Document Index: 5884025

Matched Legal Cases: ['§ 4', '§ 7', '§ 8', '§ 16', '§ 17', '§ 30', '§ 6']

Tori Valla Raamatukogu kasutamise eeskiri – Riigi Teataja
Tori Valla Raamatukogu kasutamise eeskiri
Tori Valla Raamatukogu kasutamise eeskiri - sisukord
2 Lugejaks registreerimine, lugeja õigused ja kohustused
§ 4 Lugeja andmete kasutamine
3 Raamatukogu kasutamine
§ 7 Laenutamine
§ 8 Teavikute võõrandamine
4 Sisekord
RT IV, 31.01.2020, 3
Vastu võetud 23.01.2020 nr 98
Määrus kehtestatakse rahvaraamatukogu seaduse § 16 ja § 17, kohaliku omavalitsuse korralduse seaduse § 30 lõike 4 alusel ning kooskõlas kultuuriministri 12. juuli 2004 määrusega nr 9 “Rahvaraamatukogu töökorralduse juhend”.
(1) Tori Valla Raamatukogu (edaspidi raamatukogu) on üldkasutatav raamatukogu, mille teenuseid võib kasutada igaüks, välja arvatud raamatukogu kasutamise eeskirja (edaspidi eeskiri) § 6 lõikes 5 nimetatud juhul.
(2) Eeskiri kehtib raamatukogu haruraamatukogudes ja välisteeninduspunktis.
(3) Eriteenused (kopeerimine, printimine, skaneerimine) on tasulised, tasu suuruse määrab Tori Vallavalitsus (edaspidi vallavalitsus).
(4) Raamatukogu ruumide ja inventari kasutusse andmine toimub vastavalt vallavalitsuse kehtestatud hinnakirjale.
(5) Raamatukogu arvutite kasutamist reguleerib direktori käskkirjaga kinnitatud arvutitöökohtade ja traadita andmesidevõrgu (WiFi) kasutamise eeskiri.
2. peatükk Lugejaks registreerimine, lugeja õigused ja kohustused
(2) Lugejaks registreerimisel täidab lugeja vormikohase registreerimislehe (lisa 1), milles ta kinnitab allkirjaga, et on tutvunud raamatukogu kasutamise eeskirjaga ja kannab materiaalset vastutust tema kasutuses olevate teavikute, tehnikavahendite ja muu inventari eest.
(3) Alla 18-aastaseid isikuid registreeritakse lugejaks õpilaspileti või ID-kaardi alusel. Teavikute kojulaenutamise õiguseks on vajalik vanema või eestkostja kirjalik nõusolek (lisa 2).
6) alla 18-aastase lugeja registreerimisel lapsevanema või eestkostja kontaktandmed.
(5) Lugeja kinnitab registreerimise avaldusel allkirjaga, et nõustub täitma eeskirja ning on teadlik oma isikuandmete kasutamisest eeskirjas sätestatud ulatuses. Alla 18-aastase lugeja nõusolekut ja teadlikkust kinnitab allkirjaga lapsevanem või eestkostja.
(6) Raamatukoguteenuseid saab kasutada ID-kaardi, autojuhiloa, (üli)õpilaspileti vm fotot ja isikukoodi sisaldava isikut tõendava dokumendi alusel. Lugeja on kohustatud teavitama raamatukogu isikut tõendava dokumendi kaotamisest.
(7) Lugeja ja alla 18-aastase lugeja lapsevanem või eestkostja on kohustatud teavitama raamatukogu ühe kuu jooksul isiku- või kontaktandmete muutumisest.
(8) Lugejate andmete õigsust kontrollitakse kord aastas lugeja raamatukogu külastusel. Lugejaandmeid kontrollitakse ja täpsustatakse ning vajadusel parandatakse. Võlglased registreeritakse ümber pärast võlgade likvideerimist.
(9) Raamatukogu lugejate andmebaasist kustutatakse lugeja ja kuni 18-aastase lugeja puhul lapsevanema või eestkostja andmed, kui lugeja pole raamatukogu külastanud kolm aastat. Kui lugejal on raamatukogu ees täitmata kohustusi, ei kustutata lugeja või tema seadusliku esindaja andmeid lugejate andmebaasist. Neid andmeid säilitatakse kuni kohustuste täitmiseni.
(2) Lugeja andmeid kasutatakse lugeja tuvastamiseks raamatukoguteenuste osutamisel ning statistilistel eesmärkidel.
(1) Lugejal on õigus vaadata oma andmeid parooli või ID-kaardi abil veebipõhises e-kataloogis URRAM (laenutused, tagastamistähtajad, laenutusjärjekorra saabumine, tagastamistähtaja pikendamisvõimalus).
(2) Lugeja soovil pannakse ta teda huvitava, kuid teise lugeja käes oleva teaviku saamiseks järjekorda. Teaviku saabumisest teatatakse soovijale telefoni või e-postiga. Kui lugeja teavikule 5 päeva jooksul järele ei tule, antakse see järgmisele soovijale.
(4) Avaliku teabe seaduse alusel üldkasutatava andmesidevõrgu kaudu avalikustatud teabega tutvumiseks võimaldatakse teabe taotlejal kasutada arvutit.
(3) Teaviku rikkumise või kaotamise korral tuleb see asendada sama teavikuga või hüvitada teaviku väärtus rahas. Teaviku väärtuse määramise aluseks võetakse teaviku turuhind. Rikutud või kaotatud teaviku väärtuse määrab raamatukoguhoidja.
(4) E-lugeri rikkumise või tagastamata jätmise korral on lugeja kohustatud selle asendama teise e-lugeriga (e-lugeri sama või uuema mudeliga). E-lugeri väärtuse määramise aluseks võetakse e-lugeri turuhind. Rikutud või kaotatud e-lugeri väärtuse määrab raamatukoguhoidja.
(5) Raamatukogu annab lugejale tähtaja käesoleva paragrahvi lõigetes 3 ja 4 nimetatud summade tasumiseks või eseme asendamiseks. Tähtpäevaks maksmata summa tasumiseks teeb vallavalitsus või vallavalitsuse volitusel raamatukogu lugejale ettekirjutuse koos sundtäitmise algatamise hoiatusega ettekirjutuse täitmata jätmise korral. Kui lugeja jätab hoiatuses märgitud tähtaja jooksul ettekirjutuse täitmata, on vallavalitsusel või vallavalitsuse volitusel raamatukogul õigus anda ettekirjutus sundtäitmiseks täitemenetluse seadustikus sätestatud korras.
3. peatükk Raamatukogu kasutamine
(1) Kojulaenutatavate teavikute arvu ja tagastamistähtaja määrab raamatukogu. Soovi korral antakse lugejale laenutatud teavikute nimekiri koos tagastustähtaegadega.
(2) Tori valla elanikele, kes tervisliku seisundi tõttu ei ole võimelised raamatukogu külastama, osutab raamatukogu koostöös vallavalitsuse sotsiaalosakonnaga teaviku kojulaenutusteenust.
(3) Autoriõiguse seaduse alusel laenutatakse koju heliteavikuid, mis on raamatukogusse soetatud varem kui 4 kuud tagasi.
(4) E-lugerit laenutatakse lugejatele alates 16. eluaastast. E-luger laenutatakse koju 21 päevaks ilma tagastustähtaja pikendamise võimaluseta.
(6) Perioodikaväljaannete viimaste numbrite, teatmeteoste ja auviste kojulaenutamise otsustab raamatukoguhoidja.
(7) Kojulaenutatud teavikute tagastamistähtaega võib pikendada, kui teaviku saamiseks ei ole teised lugejad soovi avaldanud. Tagastamistähtaega saab pikendada 5 korda. Taotluse võib esitada telefoni või e-posti teel.
(8) Tagastamistähtaja möödumisel saadab raamatukogu meeldetuletuse lugejale telefoni või e posti teel.
(9) Lugeja võib lihtkirjaliku volitusega volitada teist isikut tema nimel teavikuid laenutama.
Raamatukogu võib temale mittevajalikke teavikuid võõrandada Tori Vallavolikogu poolt kehtestatud korras.
4. peatükk Sisekord
(4) Silmnähtavalt määrdunud riiete või kätega, alkoholi- või narkojoobes lugejaid ei teenindata.
(5) Ettepanekuid, arvamusi ja pretensioone võib esitada raamatukogus kohapeal, raamatukogu veebilehel või telefoni teel.
(6) Raamatukogu teavikutest tehtud koopiad on lugejatele ainult isiklikuks kasutamiseks.
(7) Raamatukogul on õigus keelduda koopia valmistamisest juhul, kui kopeerimine võib kahjustada teavikut.
(8) Eriteenuste osutamine lõpetatakse 15 minutit enne raamatukogu sulgemist.
1) Sindi Linnavolikogu 08.05.2008 määrus nr 11 „Sindi Linnaraamatukogu kasutamise eeskiri“;
2) Sauga Vallavolikogu 15.06.2009 määrus nr 24 „Sauga valla raamatukogude kasutamise eeskiri“.
Lisa 1 Lugejaks registreerimise avaldus
Lisa 2 Lugejaks registreerimise avaldus alaealisele